Jokin Mitxelena. Ilustratzailea: Nire marrazkien liburuak, mesedez, supermerkatura! - Euskonews\nErlojuak marrazten hasi zen txiki-txikitatik Jokin Mitxelena. Alemaniako Neuwied hirian bizi den oiartzuarrak gaztetako zaletasuna ofizio bilakatu zuen aspaldi, eta Euskal Herriko, Espainiako, Alemaniako zein Austriako argitaletxeekin egiten du lan. Bere lanak bereziki, haur-literaturako liburuetan ikus ditzakezu baina baita egunkariko artikuluak ilustratzen, publizitatean edota literatura ikuskizunetan ere.\nNola bihurtu zinen ilustratzaile profesional? Konta iezaguzu zure historia.\nAtzeregi ez jotzearren, ikasketak erabakitzeko garaian pentsatzen badut, uste dut honela izan zela gauza: ni animali zalea nintzen erruz eta klase guztietako zomorro eta piztiak eskuartean ibili eta aztertzea oso gogoko nuenez Biologia eta Zoologia ikastea izango zela egokiena pentsatu nuen. Baina ikusi nuen ikasketa horietan animalia gutxi batzuek ikertzen zirela, eta gutxi horiek tripak irekita eta horrela, edo mikrobio tamainakoak gehienetan. Konturatu nintzen animaliak gogoko nituela, baina arrazoi estetikoengatik. Beraz, egokiago izango zela animaliak marraztea, biologoen modura ikertzea baino. Gainera, nik inoiz ez nion inportantziarik eman honi, baina, marraztea ere oso gustukoa nuen. Hala gertatu zen, animalien zorionerako, seguru aski, zoologo izan nahi zuenak, marrazkigile bukatu zuela.\nAnimalia bat izango bazina?\nGero, Arte Ederretako ikasle garaian marrazketa enkargu batzuk egiten hasi nintzen. Ikasketak bukatutakoan urte batzuez irakaskuntzan aritu eta tarte horretan argitaletxeekin kolaboratzen hasi nintzen. Azkenik, erabat profesio honetara dedikatzea erabaki nuen.\nZein izaten da testu berri batekin lanean hasi aurretik izaten duzun errituala?\nEz daukat erritual berezirik; ez behintzat hori egin eta zuzenean sortzeko moduan jartzen nauenik. Hor aritzen naiz, oinutsik jarri, laneko mahaia hustu eta horrelako gauzak egiten, baina ez du eraginik batere. Egun pare bat txorietan pentsatzen eta txorakeriak marrazten egonean, halako batean marrazten hasten naiz. Ez dago besterik!\nZure ilustrazioek umore puntu bat izaten dute. Zuretzat terapia moduko bat izaten al da?\nBai, bai! Honek eskizofrenia puntu bat izango du seguruenik, baina, batzuetan neroni ematen didate grazia neure marrazkiek! Gainera, nahiz eta maiz kontrakoa esan, uste dut nire marrazkietan ez duzula ikusiko nire umore egoera. Edo ez zuk uste bezala. Beraz, izan daiteke halako “gag” bat dudana marraztean eta nire burua alaitzeko egindako medizina izatea!\nZertarako da Jokin oraindik gazteegia?\nIturria: Irria zabaltzeko ipuinak. JK Igerabide, Elkar 2011.\nIdazlearekin zein harreman izaten duzu? Zein punturaino dute eragina zure lanaren azken emaitzan?\nAutore eta argitaletxe bakoitzarekin, harremana maiz horiekin izaten baita, tratuak ezberdinak dira. Badira, gutxietan bada ere, ilustrazioak aurretik nola izan behar duten zehatz-mehatz dakitenak, edo berak pentsatutakoa ikusi arte lasai ez dauden autoreak. Eta badira enkargua eman, jaso, eta hitzik ere esaten ez dutenak ere. Pertsonalki ezagutzen ditudan autoreekin berriz, halako dialogo bat izaten dugu. Marrazkiak egin ahala horiek ikusteko interesa erakusten dutenez, haien komentarioak ere gustura hartzen ditut. Autore horiek dira marrazkiek ematen dizkien ideiak hartzeko eta, beharbada, bere testuak aldatzeko ere prest agertzen direnak.\nIlustratzaile izatetik idazle izatera pasa zinen. Ilustratzailea idazle bihurtzen denean, zer egiten du lehenengo marrazkia ala testua?\nHori gehiegi esatea da! Dena den, hor ere ez daukat araurik. Adibidez, “Aurrera, aurrera” liburua egin nuenean, irudiak neuzkan buruan, bai eta haientzat gidoi moduko bat ere, ikusten bainuen irudiek nola agertu behar zuten. Kasu horretan, testuek marrazkiak deskribatzen dituzte eta gutxi gehiago. Xaguxarren liburuetarako berriz, istorioa idatzi nuen lehenik eta hor bai izan nituela lanak taxuzko kontakizun bat egiteko!\nTeknologia berriek mundua menderatzen dute eta haietatik alde egitea oso zaila da. Zein abantaila eskaintzen dizkizue zuei ilustratzaileoi teknologiak?\nOrdenagailua beste erreminta bat besterik ez den, uste dut gehienok modu horretan erabiltzen dugula; bada, oso ezaguna den ilustratzailea gainera, ez duena ezertarako ukitzen eta bada baita original fisikorik ez duena sortzen. Eta bagaude, noski, dena nahasten dugunok! Nere kasuan, batere metodikoa ez naizenez, okerrak eta ezustekoak erraz zuzentzeko aukera ematen dit. Bedeinkazio bat da, beraz, niretzat!\nIrudika ezazu zure burua.\nHaur-literaturak zer bilatzen du, errealitatea ala fantasia?\nBiak, beharko. Nola bereizi gainera, bata bestetik? Kategoria horiek liburu-dendetarako bakarrik balioko dute, seguruenik, liburuak nolabait sailkatu behar dira; alfabetikoki, prezioekin, koloreekin edo errealitatea eta fantasia.\nHaurrentzako diren liburuak derrigorrez hezitzaileak izan behar al dute? hori al da bilatzen duten helburua?\nModa hori badago, noski. Beti egon da gainera, publiko bat, literaturan orokorrean eta haur-literaturan, zer esanik ez, adibide “edifikanteak” eskatzen dituena. Gure amonen garaian, santuen bizitzak eta “Vidas ejemplares” bezalakoak irakurtzen ziren. Beti izan da hori, eta umeei ere hori ematen zaie. Agian, nagusiek beraietaz zer espero duten ikusiko dute hor.\nZu ere politikoki zuzena izaten al zara horretan?\nEz, ni ez naiz horren zalea. Konformatzen naiz umeak (eta helduak) irakurtzen eta ikusten duten bitartean emozio momentu bat bizitzen badute!\nZer falta zaio haur ilustrazioari arte ederretako beste adar batzuekin parekatzeko?\nEz, ez, utzi pakean; ongi dago eta horrela! Oliviero Toscani argazkilariak esaten du museoan eta galerian dagoela inoren tripak mugitzen ez dituzten gauzak. Eta agian arrazoia du... Ba da, noski, ilustrazio artistikozko liburuak, baina oso publiko txikia dauka horrek. Nire marrazkien liburuak, mesedez, supermerkatura!\nDuela zenbait urte Alemanian bizi zara eta bertako, zein Euskal Herriko eta Estatuko argitaletxeekin egiten duzu lan. Ba al dago alderik bata eta besteekin lan egiteko garaian?\nNere lanari dagokionez, bat ere ez! Hemen ere (Alemanian), hor bezala (Euskal Herrian) suertatu zait: edozein sorpresa hartzeko prest dagoena eta, baita, idatzita dagoen Vorlage-tik (patroia) ateratzea erruz kostatzen zaiona ere.\nNola ikusten gaituzu Alemaniatik?\nLiburu elektronikoek liburu tradizionala arriskuan jartzen ari dira. Zer moduzko osasuna ikusten diozu zentzu honetan liburu ilustratuen munduari?\nJoera dena delakoa izan, ikusten dudan arazo bakarra, sortzaile gehienen modura, egile-eskubideak nola babestu da. Gainerakoan, etorri dadila teknologia nahi duen bezala. Umea irakurtzen jakin gabe jaiotzen den bitartean, irudiak nahiko ditu. Eta kontakizunak. Hori eskatzen du eta hori edukiko du, euskarri batean ez bada, bestean!\nNoizko helduei zuzendutako liburu ilustratua? Edukiko al luke etorkizunik?\nLiburu ilustratua, liburua dagoenetik dago, milaka urtetatik eta pentsatzekoa da beharren bat ikusiko zutela gure zaharrek horretarako. Ez zuten lanean jardun eta ilustratzaileari alferrik pagatzeko gogorik izango! Orain ere badago helduen liburu ilustratua eskatzen duen publiko txiki bat. Argitaletxeentzat, berriz, prestigiozko edota bildumazaleei zuzendutako objektu batzuk izaten dira, normalean, dirua galduz argitaratzen direnak. Concorde hegazkinaren antzera; hura ere, luxu hutsa zen konpainientzat, dirua galtzen zuten aireratzen zen aldiro. Kendu zuten azkenean hegazkin hori eta orain pena ematen digu ez dagoelako. Hain ederra baitzen, hala eta guztiz ere...Jokin Mitxelena Erice (Donostia, 1962) Haur eta gazte literaturako ilustratzaile eta idazle gipuzkoarra. Donostian, 1962ko otsailaren 15ean jaioa. Bertan pasa zuen bere haurtzaroa eta bertakoak ditu lehen oroitzapenak. Zazpi urte zituela Oiartzunera joan zen bizitzera familiarekin eta Oiartzungo Haurtzaro ikastolan egin zuen oinarrizko hezkuntza eta Errenteriako Orereta Ikastolan batxilergoa. Ondoren, Arte Ederretan lizentziatu zen Euskal Herriko Unibertsitateko (EHU) Leioako fakultatean. Ilustrazio munduan egin zuen lehen sarraldia unibertsitate garaikoa da; Galdakaoko ikastolak bertako irakasleek klase ordutan erabil zitzaten marrazki batzuk egitea proposatu ziotenean. 1985ean, Orereta Ikastolan irakasle moduan hasi zen lanean, marrazketa eta plastika gaiak irakatsiz. Garai hartan hasi zen Pello Añorga idazle eta ipuin-kontalariarekin elkarlanean. Harrezkero, sarritan osatu dute idazle eta ilustratzaile bikotea, bien artean 30 liburutik gora argitaratu dituztelarik (Adio, adio!, Ahulerio, Ama erraldoia, Haur zeru-lurtarra, Pottoko, Zupankapaloak,...); haurrentzako Marripuinak izeneko saioa ere sortu zuten, oraingoan ipuin-kontalari eta ilustratzaile bikotea osatuz. 1995ean irakaskuntza utzi eta behin-betikoz Alemaniara joaten da bizitzera eta ilustratzaile bokazioari ekiten dio buru-belarri. Gaur egun, Euskal Herriko argitaletxe gehienekin lan egiteaz gain Espainiako, Alemaniako eta Austriako argitaletxeekin ere kolaboratzen du maiz (Adinkra, Aizkorri, Alfaguara, Baula, Bromera, Destino, Edebé, Elkarlanean, Everest, K?sel, Kumon, La Galera, Pamiela, SM, Susaeta, etab.), haur eta gazte literaturako eta testu-liburuen ilustratzaile moduan ez ezik, haur-literaturako autore moduan ere. Egile bezala lau liburu argitaratu ditu: Joan, joan (Baigorri, 2002), Xaguxarrarena (Aizkorri, 2002), Armiarma txikia (Baigorri, 2003) eta Saguzarrak egunez (Aizkorri, 2011). Bere marrazki eta ilustrazioak Financial Times Deutschland-en ohikoak izateaz gain, erakunde publiko eta pribatuetako proiektuei irudiak jartzen dizkie. Sari ugari irabazi ditu eta 130 liburutik gora ilustratu ditu. Iturria: Auñamendi Eusko Entziklopedia


ZallaLanek adierazten du: Landa-laneko teknikariaren postuaren beharra // ZallaLan informa: Necesidad de puesto de técnico de campo - Zallainfo\nHome / Bizkaia / empleo / Encartaciones / Enkarterri / Medio ambiente / montes / salud ambiental / Zalla / Zallainfo / ZallaLanek adierazten du: Landa-laneko teknikariaren postuaren beharra // ZallaLan informa: Necesidad de puesto de técnico de campo\nZallaLanek adierazten du: Landa-laneko teknikariaren postuaren beharra // ZallaLan informa: Necesidad de puesto de técnico de campo\n11/06/2017 Bizkaia, empleo, Encartaciones, Enkarterri, Medio ambiente, montes, salud ambiental, Zalla, Zallainfo\nEnkarterrin dagoen ingurumen-zerbitzuen sektoreko enpresa batek landa-laneko teknikari bat kontratatu nahi du, bezeroengana joan eta laginak hartzeko, garbiketa-tratamenduak egiteko, hornikuntzak egiteko, arduradunari eta bezeroari jakinarazpenak helarazteko eta abarrerako. Hori guztia ekoizpen-arduradunak gainbegiratuta egingo du.\nNahitaezko eskakizunak: 30 urtetik behera, gidabaimena, oinarrizko prestakuntza (heziketa-ziklo bat egina izatea baloratuko da, ahal dela ingurumen-osasunekoa), taldean lan egiteko gaitasuna eta talde dinamiko eta gazte baten parte izateko gogoa. Uren tratamenduaren arloan esperientzia izatea baloratuko da.\nEmpresa del sector servicios medioambientales situada en las Enkartaciones, precisa contratar a un técnico de campo para, bajo supervisión del responsable de producción, realizar visitas a clientes para toma de muestras, realización de tratamientos de limpieza, suministros, reporte al responsable y comunicación al cliente, etc…\nRequisitos imprescindibles: menor de 30 años, carnet de conducir, formación básica (valorable formación en Ciclo Formativo (preferible Salud Ambiental), capacidad de trabajo en equipo y ganas de integrarse en un equipo dinámico y joven. Valorable experiencia en tratamientos de aguas.


Azala\tHerri mugimendua\tEmakumea\tEraldaketa soziala\tEuskara\tGazteria\tInternazionalismoa\tKultura eta jaiak\tKirola\tHerri harresia\tAltsasuarrak\tIritzia\tKexa-poltsa\tKexa poltsa\tHi, nolatan Altsasun?\tUdaletxea\tPlenoak\tUdalgintza\t2011ko hauteskundeak\tEuskal Herria\tMultimedia\tBideoak\tAudioak\tArgazki albumak\tAldizkariak\tHitz&Pitz\tAgenda\tAgenda\tItsasi euskaltegian euskara ikastaroetan izena emateko epea zabalik dago\tIrailaren 20 arte, euskara ikastaroetan izena emateko epea zabalik dago. Taldea sortuz gero, eskolak norberaren herrian izateko aukera zabalik dagoela informatzen dute pasatutako oharrean. AEKko lagunek era honetan er,e herritarrei deia luzatzen diete, jakinda garaiotan jasotzen ari garena ez dela makala, Instituzio nagusienetatik laguntzak eten eta euskarari xoxik ere ez ematearen truke herri gogoa piztu eta euskara ikasteko deia plazaratu dute oraingoan. Animatu bada eta euskaldundu zaitez! informazioa: 948 468 258 eta 607 624 392\t0 Comments\tFiskalak ia mila bana euroko isuna eskatu du Altsasuko EHEko bi kiderentzat, seinaleak ezabatzea egotzita\tHaizea Ramirez de Aldak eta Itziar Claverrek Iruñeko epaiketan salatu dute euskaraz bizitzeko aukerarik ez dagoela. Nafarroako Gobernuak ere isuna eskatu du. Defentsak, berriz, absoluzioa, frogarik ez dagoelakoan.\n0 Comments\tBabes zabala epaituak izango diren EHEko bi kideei\tIrailaren 11an Itziar Claver Herrera eta Haizea Ramirez de Alda Pozueta Altsasuko EHEko kideak epaitu eginen dituzte 'Ezabatu eta euskaraz bizi' ekimenean parte hartzeagatik. Aurrekoan prentsaurreko bat eman zuten herritar aunitzen babesa jasoz. Epaiketa eta isunak salatu dituzte eta bertan ere euskaraz bizitzeko hautuarekin aurrera jarraituko dutela adierazi dute. Horrela, itzultzailea jarriz gero, ukatu egingo dute, "Euskal Herrian euskaraz bizitzeko eskubidea dutelako" eta itzultzailearen lanak "zentzurik ez duelako". Epaiketa egunean, irailaren 11an, elkarretaratzea egingo dute auzitegi aurrean 10:00etan eta ondoren, 19:30etan Altsasuko plazan. Jarraian prentsa oharra eta prentsaurrekoaren audioa duzue.\n0 Comments\tEHEk prentsaurrekoa deitu du gaur bi kideen epaiketa salatzeko\tGaur, arratsaldeko 19:30etan, Altsasuko E.H.E.k prentsaurrekoa deitu du, irailaren 11an bi kidek izango duten epaiketa salatzeko. Bertara altsasuko herritarrak deitu dituzte, babesa erakusteko asmoz. Prentsaurrekoa Altsasuko Foruen enparantzan izango da. Epaiketa aurreko urteko ezabaketa astean, paisaia linguistiko euskaldunaren aldeko ekintza, jarritako 3000€ko bi isunen ingurukoa izango da. Ordutik hona hainbat ekintza egin dituzte: txozna jarri zuten ihauterietan, mosaiko bat ekainean... Oraingoan ere salaketa bideo bat egin dute, hemen behean duzuena. Goian epaituak izango diren bi kideen adierazpenak dituzue.\n0 Comments\tEuskaraz bizi nahiari, epaiketarik ez!\tAltsasuko EHEk ohar bat kaleratu du, irailaren 11an izango duten epaiketa salatzeko. Aurreko urteko azaroan 6300 €ko isuna jarri zieten seinaleak ezabatzea egotzita, baita autoritateari desobedientzia. 300 €ko isuna bertan behera gelditu zen, baina 6000koa ordaindu behar izan zuten eta "epaiketara ere deituak izan gara. Altsasun aspalditik ezabatuak dauden seinaleengatik zigortu nahi gaituzte eta irailaren 11n epaitegian gure burua defendatu beharko dugu." Jarraian duzue ohar osoa.\nEHEk argazki erraldoia aterako du ostiralean\nEHEren ekimenak asteburura begira\nMugez gaindi, ikastolak baturik\n2000 esker, Guaixe eta Beleixeren etorkizuna bermatzeko\nlow cost buy himalaya pilex ointment\ncefixime no prescription fedex ups\nrules buying prescription drugs mexico\ncan i buy lasuna in canada\nclimara patch best price\nordering combivent mexico\nwhat are symptoms of food allergies in dogs


Programazioa ( Auditorio Azkuna ) - ZINEBI `; var change_domain_for_client = false ;\n13 Aza · Auditorio Azkuna\nEspainia - Frantzia , 2021\nKookoo Rikoo pailazo arabiar kristau ortodoxo israeldar bakarraren eta gerratik bizirik atera den neskato siriar baten arteko adiskidetasuna.\nHaizeak etorkizun inperfektua ekarriko digu, eta ezin izango dituzte berriz ukitu.\nMuerte Murcielago La Bahia herrian jaiotako haur bakarra da. Txikitatik heldua balitz bezala bizitzera ohitua, laster herriaren mugetatik haragoko etorkizun bat imajinatzen hasiko da.\nKongoko oihaneko arroan, filmak identitatearen oinarriei buruzko gogoeta egiten du, narratiba eta egoera mentalen konstelazio baten bidez.\nAlemania - Frantzia , 2021\nMuseo gisa jendeari irekita dauden bi etxe nobleetara joan diren bisitariek musikariak direla adierazten dute.\nEslovakia - Espainia , 2021\nLea leher eginda dago, ezin du lorik egin eta harrapatuta sentitzen da. Beste guztiak ondo daudela dirudi, baina bera zoriontsu izateko borrokatzen da. Ama txarra al da?\nTxina , 2021\nLi Guang gazteak ulertzen du errealitate bitxi eta nahasi hau oroitzapenen hedadurarekin baino ez dela eraikitzen.\n14 Aza · Auditorio Azkuna\nDatorren azaroaren 14an, “Goazen 8.0” saioaren denboraldi berriaren aurre-estreinaldia izango da.\nApirilaren 3a-ko, duela 70 urtetik, sarraskitik bizirik atera ziren haurrek beren lekukotasuna ematen dute beren marrazkien bidez.\nPalestinar batekin maiteminduta dagoen neska bat Israelera doa lehen aldiz.\nBelgika - Frantzia , 2021\nGeratzen al da oraindik eremu ezezagunik mundu hiperkonektatu eta kartografiatu batean?\nErresuma Batua , 2021\nMarseillako kafe batean, gizon baten bizitza aldatu egiten da ezezagun berritsu batek hamaiketakoa eteten dionean.\nAlemania - Austria , 2021\n‘Txukuntzeko’ erritual bitxi bat etxe burges batean. Etxea ‘ongi zainduta eta ondo kokatuta’ dago.\nPurifikazio erritual liluragarri bat, non alaitasun, trantze eta debozio erlijiosoko uneek nortasun nazionalarekiko nolabaiteko harrotasuna erakusten duten.\nAlemania - Brasil , 2021\nBideoak leku batetik bestera mugitzen jarraitzen dut, film baterako materiala balira bezala. Baina zerk lotzen ditu benetan elkarren artean?\nFrantzia - Kolonbia , 2021\nLatinoamerikako kapitalismo industrialera egokitu behar duen langile-bikote batek horren ondorio sozialak, ingurumenekoak eta organikoak jasango ditu.\nIpar Macedonia - Serbia , 2021\nMargo ez da ondo egokitzen ez leku batean, ez bestean. Birjintasuna galduko balu, agian bere lekua aurkituko luke behingoz.\nJaponia - Taiwan , 2021\nTaiwango hiru meatzari gaztek Iriomote ikatz meategitik ihes egin zuten eta uharteko oihaneko mamu alderrai bihurtu ziren 1930eko hamarkadan.\n16 Aza · Auditorio Azkuna\nJaponia , 2021\nFilma etenik gabeko time-lapse bat da, ilunabarraren esposizio ugari dituena, angelu eta leku beretik eginda, 16 mm-ko film batean.\nDonostia. 2000. urtea. Euskal gatazka aktibo dago. Sara, 15 urteko eskalatzailea, alboan ez duen nebari eskutitza idazten ari zaiola, bere bizitzako igoerarik zailenerako entrenatzen ari da.\nNerabe bat hirian zehar noraezean igaroko du arratsaldea, gurasoei lagunekin geratu dela esan arren.\nTerrore gotikoa herri txiki bateko nerabe batzuen maitasun istorio batekin nahasten da.\nBilbao, 1984. Kepa langile-klaseko gazte bat da, bere ilusioei eta izpirituari gogor heltzea erabakitzen duena. Errealitate krudelak, dena den, eroriarazi egingo du.\nEmakume batek, ezinezko paisaia baten aurrean, dolu isil bat kontatzen du.\nBelgika , 2021\nBi emakume gaztek topo egiten dute eta helburu berbera dutela jakiten dute: biek beren nortasun judua bilatzen dute.\nEslovenia - Koreako Errepublika , 2021\nAitak duela hamabost urte idatzi zizkion gutun batzuk aurkitzen ditu, maitasunez beteak. Orain maitasun hori berreskuratzeko ahalegintzen da.\n16 mm-tan filmatutako entsegu-filma da hau, eta mugimendurik gabeko objektu batzuek denboraren iragaiteari buruz kontatzen dizkiguten istorioei mugimendua ematen die eta kateatu egiten ditu.\nKroazia , 2021\nHaziak azkar ernatzen dira, hazi eta fruitua ematen dute, baina benetako borroka lur azpian gertatzen da. Indartsuenak bakarrik haziko dira.\nErresuma Batua - Frantzia , 2021\nZinemagile batek gurasoak lurperatuta dauden eremuan bazkatzen diren ardiekin egiten duen hitzik gabeko komunioa eszena tamalgarri eta komiko bihurtzen da ustekabeko dei bat jasotzen duenean.\nUstekabeko bisitari bat M-ren babeslekuko kide bihurtuko da.\nLaikak espazioan izandako heriotza bakartiak Leninen monumentu bakarti bat tormentatzen du.\n17 Aza · Auditorio Azkuna\nPertsonak gero eta handiagoa den bakardadeari aurre egiten saiatzen ari dira, intimitatea sortzeko desatxikimenduz betetako gizarte batean.\n24/7 Gizartea gauzatu da, non ekoizteko eta kontsumitzeko aukerak mugarik ez duen. Honek, gizakiei loa, eta horrekin batera errealitate desberdin bat imajinatzeko gaitasuna, lapurtzearekin mehatxu egiten du.\nBegoren gaixotasunak berriro okerrera egiten du, eta denbora gainera datorkio. Bultzada horren ondorioz, Xabierrekin antzinako erlojuak konpontzen hasi da.\nTxile , 2020\nSorginen familia baten ondorengo gazteenak sorginkeria bat egiten du film baten bidez, bera eta senideak protagonista dituela.\nMundu distopiko batean girotuta, neska gazte bat korrika doa bere bizitza salbatzeko, kamerek ekintza erakusten duten bitartean.\nAlemania - Jordania - Palestina - Qatar , 2021\nNightek ume desagertuaren ama engainatu behar du lokartu dadin eta horrela bere arima salbatzeko.\nJaponia , 2020\nBi zinemagilek ezbaian jartzen dute naturaren eta kameraren arteko harremana.\n50 urte baino gehiago igaro direnean, Artzibarreko biztanleek Nafarroako Gobernuak soroak berreskuratzeko landatu zuena akabatzea erabaki dute.\nHorma hautsiak eta orbainak ikusteak maitasunaren gorabeherak gogorarazten dizkio heroi honi.\n18 Aza · Auditorio Azkuna\nEskuek elkar ukitu, ezagutu eta esperimentatzen dute, azalen arteko mugak hautsi nahian.\nMartinek ilusioz betetzen du egunero lan egiten duen platoa. Bere bizitza pertsonalean, berriz, hutsune handi bat sentitzen du.\nElkar ezagutzen ez duten emakume bi igaro beharko dute koronabirusa saihesteko ezarritako konfinamendua, etxetik atera ere egin gabe.\nAnimalia disekatuak eta herbarioak dituzten laborategi pedagogikoak hainbat belaunaldiren iruditerian sartuta geratu dira, azken hamarkadetan ordena erlijioso desberdinetako barnetegiak itxi ondoren.\nEzin nion inori ezer kontatu. Bakarrik nengoen.\nTxirrindulari batek aukera bat ikusten du larrialdi egoeran, ezusteko dopinaren kontrolik ez dagoelako.\n1970ean elur-jausi batek Yungay hiri koloniala ezabatu zuen. Bizirik atera zirenek neke handiz hiria berreraiki zuten handik kilometro batera…


2018ko abenduaren 3ko akta\n2. Akats zuzenketa onartzea Tolosako hainbat kale hiritartzeko lanak egiteko obren kontratuan.\n3. Onartzea Iturriza elkarteari 2018. urtean diru-laguntza izenduna emateko hitzarmena.\n4. Onartzea Harizpe elkarteari 2018. urtean diru-laguntza izenduna emateko hitzarmena.\n5. Onartzea diru-laguntza izendun hau: Herrikide Ikastetxearekin hitzarmena, “Etorkinentzat euskarazko errefortzu-eskolak” proiektua aurrera eramateko.\n6. Onartzea Tolosako udalerrian gizarte eta hezkuntza arloan eta arlo psikosozialean esku-hartzeko zerbitzu-kontratua arautuko duen kontratuaren esleipenaren kontratazio jardunbidea, eta hasiera ematea.\n7. 65/2018 eta 66/2018 faktura-zerrendak.


Homologazioak. OPE Consultores\n"Helburu komun bat lortzeko lan egiten duen pertsona talde bat ikusgarriagoa da teknologia aurreratuena baino. Taldea geldiezina bilakatu daiteke bere ikuspegia lortzeko botere eta tresnak ere eskura baditu."\nEgin zaitez gure BLOGAREN harpidedun\nZeinbait proiektu arrakastatsua izan daitezen bermatzeko, burutu behar dituzten aholkulariek homologazioa behar dute. Hona hemen gure enpresak dituen hainbat homologazio:.\nOndorengo programek homologaturiko Aholkulariak.\nPremie: Enpresen kudeaketa sistemen ezarpenean laguntza, bai ezarpen fasean, eta baita finkapenean fasean ere.\nBilgune: Parte-hartze handiagoko kudeaketarantz aurrerapausoak emateko proposamena, hori egiteko homologatuta dauden pertsonen laguntzarekin.\nEnpresa transformazioa: pertsonetan eta taldeetan oinarritutako proiektuak bultzatzea enpresen transformaziorako.\nSpriren Innova Ekimenak egiaztatutako Aholkulariak. Programa honek laguntza ematen du Berrikuntza Agenda sortzeko, garatzeko eta berrikusteko. Horretarako, oinarrizko eta beharrezkoa da enpresako Zuzendaritza Taldeak berrikuntzaren inguruko hausnarketa estrategiko bat egin izana aurretik. Hausnarketa honek, enpresaren gaur egungo egoera aztertu beharko luke, eta bere berrikuntzarako gaitasunak baloratuz, hobekuntza eta garapenerako guneak antzeman.\nEuskalit ebaluatzaileen klubeko partaidetza. Kluba enpresetako zuzendaritza maila goreneko kideek sortzen dute, baina ez dira profesionalak, hau da, ebaluatzaile lanaren ordainik ez dute jasotzen. EFQMak Europa mailan banatzen duen Kalitate Saria ebaluatzeko jarraitzen den formatu berdina erabiltzen da. OPE Aholkularitzak lau ebaluatzaile ditu; horietako bi seniorrak dira.


Bergarako bulegotik 800 pertsona pasatu dira astean errenta aitorpena egitera - Bergara - Goiena.eus\nBergarako bulegotik 800 pertsona pasatu dira astean errenta aitorpena egitera\nMiren Arregi 2018-04-28 13:21\nAstelehenean, apirilaren 23an zabaldu ditu Gipuzkoako ogasunak, 2017ari dagokion errenta aitorpena egin ahal izateko bulegoak. Bergaran, sei egunotan, 800 pertsonak egin dute likidazioa eta ekainaren 30era bitartean, egunean, 180 pertsona jasoko dituzte bulegoan.\nKopuru horiek aurreko urtetakoekin konparatuta, ez dago aldaketarik. Bergarako bulegoan, etxean autolikidazio proposamena jaso baina zerbaitekin ados ez daudenek –aldaketa bat egin delako egoera zibilean eta abar–, eta proposamena jaso ez, eta errenta mekanizatua aurkeztu dezaketenek egiten dute aitorpena.\nGipuzkoako Foru Aldundiak, beste urte batzuetan bezala, 200.000 proposamenetik gora bidali ditu aurten ere postaz. Aurreko urteetako datuek diote, % 80k baino gehiagok onartzen duela proposamen hori. Gainontzekoek, ogasunaren bulegoetan, edo aholkularitza bitartez, edo internet bidez egin beharko dute.\nGeroz eta gehiago dira aitorpena euskaraz egiten duten herritarrak. Bergaran, esaterako, harremana euskaraz egiten da gehienetan, eta autolikidazio proposamen eta ogasunarekin harremana euskaraz izatea aukeratzen duten herritarren kopurua gora doa, urtetik urtera.


Gaiak: Ibilaldiak nazioartean: Bestelako New York - Euskonews\nNew York pelikulen hiria da. Sallyk Harry aurkitu zuen bertan, hiriak Spiderman jaiotzen ikusi zuen, eta Aitajaunaren jarraitzaileek menperatutako lurraldea izan da. Bai hiriagatik eta baita Robert de Niro edota Sarah Jessica Parker moduko izarrengatik, ingelesez taxista nola esaten den –taxi driver– badakigu, eta Manhattanera iritsi aurretik bertako boutique onenak ezagutzen ditugu. Argazkia: Noemí Gonzalo Bilbao\nWilliamsburg. Brooklyneko alderik mendebaldarrenean, Manhattanetik metroz hiru minututara dagoen eta tendentzia markatzen duen auzune nagusienetarikoa da. Bertan komunitate ezberdinekin egingo dugu topo: italiarra, dominikarra, puertorricarra eta judutar jasidikarra, azken hau hegoaldean kokatua. Williamsburg. Argazkia: Angellote\nAuzoa “abentura newyorkearra” bizi nahi duten gazteak erakartzen dituen iman handi bat da, dela arropa fabrika edota biltegi zaharretan eraikitako “loft” batean bizi nahi dutenentzako, edota igerileku zahar batetan egiten den kontzertuaz eta tokiak ematen duen akustika onaz gozatu nahi duten pertsonentzako, zein film baten barruan moduan sentitu nahi dutenentzako erakargarria. Horrez gain, indie rock eta hipster kulturen tendentzia berri mordoa aurkituko ditugu Bedford Etorbidean; honek, asteburuetan bizitasuna eskuratzen du, batez ere uda sasoian.\nNew Yorken bizi ez den pertsona bati bitxia suertatzen zaio 300 metrotan zer nolako erraztasunarekin eraldatzen diren zonaldeak, eta Williamsburg ez da salbuespena. Auzunearen iparraldea “hippy berrien” erdigune alternatiboa da; hegoaldean aldiz, komunitate judutar jasidikoa nagusitzen da, eta horrek, tradizio ultra–ortodoxoak gailentzen direla esan nahi du. Bi zonaldeak zortzi etxadik banatuta daude soilik, eta halere, bisitariak hiri ezberdin batetan sartu dela sentitu dezake. Hamar minutuz ibilita, minigonatik, janzkerari dagokionez pentsaezinezko zorroztasunera igarotzen da tokia. Astean zehar, gizonezkoek kolore beltzezko zaku luzeak eta beltz argi edo tindua galduta diruditen kapelak janzten dituzte, aurpegi alboetako ile–kiribilak ikusgai utziz. Baina Shabat (larunbat) egunetan, zetazko zaku beltzak eramaten dituzte soinean, bekishe ezagunak eta ezkondutako gizonek shtraimel izeneko larruzko kapelak janzten dituzte. Guzti horregatik, interesgarriagoa da turista batentzako udako larunbat batetan bertaratzea, New Yorkeko bizimodu alternatibotik, judaismo jasidiko tradizionalera dagoen muturreko aldaketa esperimentatzeko. Hala, turistak “kontrasteen hiria” lehenengo eskutik ezagutzeko parada edukiko du. New Yorkeko tabernarik zaharrena. Argazkia: flickr4jazz\nJazza. Jazzaren maitaleentzako toki preziatua da “sagar handia”. Hiriak taberna, antzoki eta bestelako elkargune ugari ditu bisitariak trago bat hartu bitartean jazz musikarien zuzeneko doinuekin gozatu ahal izateko. Poltsiko gehienentzako eskura dauden toki ezagun askoren artean, Blue Note Jazz Club, Birdland Jazz Club, Jazz Standard, Jazz at Lincoln Center, Smalls Jazz Club, Zinc Bar eta Fat Cat daude. Jostailuen ospitaleko bezeroa izan zen argazkiko panpina. Argazkia: gailf548\nCotton Club. Jende askok ez daki nondik ezagutzen duen toki hau, zergatik agertzen den pelikuletan edota liburuetan, ezta benetakoa edo fikziozko zerbait den. Cotton Club existitzen da eta historia berezi bat dauka, Hollywooderako aproposa, eta jaiotzen ikusi zuen hiriarekin lotura berezia dauka. Harlemen kokatutako gaueko klub bat da eta Lege Lehorraren garaian famatu bilakatu zen, ezen urte horietan ia inolako zailtasunik gabe zabalik jarraitu baitzuen. Gainera, garaiko artista afroamerikar onenek interpretatutako jazz musikagatik zen ezagun. Bitxikeria gisa, ikuskizunetako protagonistak interprete beltzak izan arren, kolore horretako hiritarrei galarazi egiten zitzaien Cotton Cluberako sarrera. Jack Johnson boxeolari txapeldunak 1920an Club de Luxe izenarekin ireki zuen aretoa. Baina hiru urte beranduago, Owney Madden Manhattaneko alkohol trafikatzaile eta gangster famatuak Sing Sing segurtasun maila altuko kartzelan preso zegoenean bere egin zuen kluba eta berak eman zion Cotton Club izena. Hala, bere historia izugarriak jarraitu zuen, harik eta gaurko kluba bilakatu den arte. Nahiko toki lasaia da, espektakulu ezberdinak eskaintzen dira, eta esaterako, bisitariak bruncha (gosari–bazkaria) dastatzeko eta gospel show bat entzun bitartean jateko aukera bikaina dauka. ‹‹Testua, jatorrizko hizkuntzan ikusi›› Orain arteko ibilaldiak: :: Bizkaia :: Nafarroa :: Gipuzkoa :: Ipar Euskal Herria :: Araba :: Nazioartea Ibilaldiren bat proposatu nahi al duzu? Bidali iezaguzu helbide honetara: gaztea@euskonews.com


Hamarkada bat zu gabe | Hegoaldeko Txokoa\n← Tourist go home?\nA zer ibilgailu-festa!! →


Elikagaiak, ohiturak eta hobeto jateko erabakiak | Consumer\nElikadura osasungarria izatea funtsezkoa da, baita gutxien komeni diren produktuetarako sarbidea mugatzea ere, hala nola edari azukretsuetarako edo fisikoki aktiboak izateko.\nEgilea: Egilea Eduard Baladia\narabera: Ostirala, 2020ko azaroaren 06a\nIrudia: Trang Doan\nHaurrek elikadura osasungarria probatzeko eta hari atxikitzeko modurik onena da elikagai diren elikagaietara etengabe erakustea, ekintza natural eta eguneroko gisa. Familia-otorduak izan daitezke eredu. Baina ez familietan bakarrik, artikulu honetan azalduko dugun moduan, gure elikadura-ohituretan eta hobeto jateko portaeretan egin ditzakegun aldaketa txikiak ere jasotzen ditugu. Izan ere, fisikoki aktiboa izatea elikagai osasungaitzen kontsumoa mugatzea eta jokabide sedentarioak saihestea bezain erabakigarria da.\nHobeto jateko aldaketa txikiak\nKataluniako Osasun Publikoko Agentziaren (ASPCAT) “Aldaketa txikiak hobeto jateko” elikadura-gidak 12 aholku eskaintzen ditu, sustatu behar diren ohitura eta elikagaiei, murriztu behar liratekeenei eta aldatu behar direnei buruzko hiru mezu-talde handitan banatuta.\nNutrizio-profil osasungarriagoa eta osasun-adierazleen hobekuntzarekin lotutako bizimodua duten elikagaiak:\nBizitza aktiboa eta soziala\n• Aldatu aukera osasungarriagoak eta jasangarriagoak\nElikagai eta produktu hauen kontsumoa handiegia da eta osasun arazo garrantzitsuekin lotzen da:\nHaragi gorria eta prozesatua\nGuztion lana da elikadura osasungarria sustatzea\nElikagai osasungaitzak eskuratzea zailtzea, alde batetik, norbanakoaren erantzukizun soziala da: etxean elikagai osasungaitzak erosten ez badira, haurrek elikagai horiek eskuratzeko aukera mugatua izango dute, eta horrek murriztu egin lezake elikagai horien gainbeherarekin zerikusia duten gaixotasun batzuen arriskua. Hau da, norbanakoaren eta familiaren erabakiek eragina dute gizartean eta inguruan.\nBestalde, zientziak dio elikagai horien publizitateak eta pantailekiko esposizioak eragina dutela zaletasunetan eta zabor-janariaren kontsumoan; beraz, zalantzarik gabe, enpresaren erantzukizun soziala ere bada.\nAzkenik, bada gizarte-erantzukizun publiko edo gobernu-erantzukizun bat, politikak diseinatu eta gauzatzeaz, lege, dekretu eta erregulazioen bidez zabor-janariari oztopoak jartzeaz, eta are gehiago zientziak politika eraginkorrak eta posibleak direla iradokitzen duenean.\ndieta osasungarria hábitos saludables-eu


Hizkuntza irizpideak - - Alea.eus\nRober Gutierrez 2017-04-06 14:21\nEra guztietako enpresetan, eta horien harreman komertzialetan hizkuntza bat baino gehiago erabiltzea mesedegarria da merkatu eta bezero berriak irabazteko garaian. Enpresen hazkunde ekonomikoan eragiten du.\nHonekin lotuta, azken egun hauetan administrazioen hizkuntza irizpideen inguruan hitz egitea egokitu zait zenbait bileratan. Adostasun handi samarra egon da ondorioetan: gure administrazioak eredugarriak izan beharko lirateke, lidergoa bere gain hartuz, eta erantzukizunez jokatu beharko lukete gurekiko harremanetan euskaraz aritzeko bitartekoak jarriz eta bertan lanean ari diren pertsonei lana euskaraz garatzeko eskubidea bermatuz. Eta gainera,mahai gainean jarri beharko genituzke haienzerbitzu esleipenetan, dirulaguntza deialdietan eta era guztietako kontratazioetan hizkuntza irizpideak ezartzeak, baloratzeak eta puntuatzeak hizkuntzaren garapenari ezezik, elkarbizitzari eta gure ongizateari ere dakarzkien onurak.\nEra guztietako enpresetan, eta horien harreman komertzialetan hizkuntza bat baino gehiago erabiltzea mesedegarria da merkatu eta bezero berriak irabazteko garaian. Enpresen hazkunde ekonomikoan eragiten du. Enpresa gehienetan, oro har, ez da zalantzan jartzen kanpoko merkatuetan aritzeko, tokian tokiko hizkuntza(k) erabiltzea komeni dela. Aniztasuna, hizkuntza-aniztasuna, kudeatu beharreko aberastasuna da, baina gurean ez da askotan hala egiten.\nZein irizpide hartu beharko lukete aintzat administrazioek eta enpresek? Horretarako, Hizkuntza Eskubideak Bermatzeko Protokoloa dugu tresna eragingarria. Protokoloaren barruan zazpi lan-eremu identifikatu dira, horien artean Administrazio publikoa eta instituzioak eta eremu sozioekonomikoa. Eremu horietan Hizkuntza Eskubideen Deklarazio Unibertsalak jasotako eskubideak bermatzeko neurri-zerrenda eta adierazleak jaso dira. Bai Euskarari Elkarteak ere bere ekarpena egin du Protokoloan, arlo sozioekonomikoan hizkuntzaren berdintasuna eta normalizazioa bermatzeko jarraibideak definitzeko. Horiek betetzeko zehaztu beharko lirateke bai neurrien hurrenkera bai eta denboralizazioa ere.\nIkus ditzagun neurri horietako batzuk. Norberak baloratuko du gaur-gaurkoz betetzen diren edo ez:\nZerbitzuak [euskaraz] emateko, hizkuntza-plangintza orokor bat aplikatzen dute administrazioko alor guztiek.\nAdministrazioek beren zerbitzuak kanpoko enpresei esleitzean, hizkuntza-plangintzako neurriak betetzen direla bermatzen dute.\nLan-eremuan [euskararen] aldeko jarrerak bultzatzen eta saritzen ditu Administrazioak.\nEnpresek [euskararen] erabilera bultzatzen dute: trebakuntza-planak; etengabeko prestakuntza; lan-kontratuak eta lan-hitzarmenak; txosten, mezu, jakinarazpen eta bestelako dokumentuak; barneko lan-prozedurak; hizkuntza-paisaia; hizkuntza erabiltzen duten materialak (katalogoak, Interneteko saltokiak, publizitatea...).\nEnpresek modu proaktiboan jarduten dute hizkuntza gutxituko komunitateekin gizarte-erantzukizuna garatzeko garaian.\nEkonomiako funtsezko sektore eta zerbitzuetako (aseguru-etxeak, energia-hornitzaileak, garraio-zerbitzuak, finantza-erakundeak, telefono-hornitzaileak, gizarte-prestazioak, osasungintza, posta-zerbitzua...) kontsumitzaileen eskubideak euskaraz ere bermatzen dira.\nJakin badakigu nora iritsi behar dugun eta horretarako urratsak eta epeak zehaztu beharko ditugu. Administrazioak lidergoa bere egin behar du, erantzukizunez, eredu egokia eta eraldatzailea eskaintzeko. Gurean dauden enpresek, aberastasuna dakarkigun aniztasuna hobeto kudeatuz.


urria 2018 – urria 2019 Urr 2018 – Urr 2019\nJauregien Iruñea. Bisita gidatua\nUrr 16 @ 18:30 – 20:00\nJauregien Iruñea. Bisita gidatua Iruñeko alde zaharreko eraikin esanguratsuenen historian murgiltzeko bisita gidatua. Doakoa. Aurretik izena eman behar da www.nabarralde.eus webgunean. Jauregien Iruñea ezagutu nahi duzu? Eman izena urriaren 16 egingo dugun bisita gidatuetarako! Jauregien Iruñea bisita Read more about Jauregien Iruñea. Bisita gidatua[…]\nIruñeko Turismo bulegotik abiatuta.\n“Viana eta Sonsierrako defentsa-sistema” erakusketa- Iñaki Sagredo\nUrr 14 – Urr 31 all-day\nUrriak 14, Iñaki Sagredo arkeologoak komisariatutako “Viana eta Sonsierrako defentsa-sistema” erakusketa zabalduko da Iruñeko Civican aretoko sarreran. Panel eta bideoez osatutako erakusketa hilabete amaiera arte egonen da ikusgai bertan.\nIruñeko Civican aretoko sarreran


Ikasketa plana | Enpresen Administrazio eta Zuzendaritzako Gradua (EAZ) | Deusto\n4 urteko prestakuntza\nEAZ Graduaren ikasketa-plana progresiboa da, hasi enpresen kudeaketaren eta zuzendaritzaren oinarrietatik eta zuzendaritza nagusiraino.\nEnpresa-kudeaketaren oinarriak ezagutuko dituzu eta enpresako hizkuntza barneratuko duzu. Enpresa-jardueraren lehia globala eta aldagai ekonomiko garrantzitsuenak ezagutuko dituzu.\nOinarriak finkatu ondoren ezagutuko duzu erakundeen funtzionamendua eta departamentu bakoitzaren ezaugarriak (finantzak, marketina, kontabilitatea...), ikuspegi integratzaile batetik.\nEnpresen kudeaketari buruzko ikuspegi orokorrari esker, estrategia diseinatu, hainbat negozio-eredu aztertu eta zalantzan jarriko dituzu. Ikasturte honetan Gradu Amaierako Lana ere egingo duzu.\nOrain arte ikasitakoa praktikatuko duzu enpresan praktikak eginez. Atzerriko unibertsitate batean nazioarteko egonaldi bat egiteko aukera izango duzu, eta zure etorkizun profesionala definituko duzu eskura dituzun lau sakontzeetako bat hautatuz.\nGradu amaierako proiektua - Duala\nGlobalizazioaren dilema: erronka ekonomiko, juridiko, politiko eta sozial globalak\nKrisien eta aldaketaren kudeaketa erakundeetan\nPertsonen kudeaketa nazioarteko testuinguruan\nArriskuaren Kudeaketa eta Finantza Merkatuak\nBarne Analisia: prozesuak eta sistemak\nBerrikuntza, lidergoa eta ekintzailetza aro digitalean\nFinantzen kontabilitate aurreratua\nKanpo Analisia: ingurunea eta prospektiba\nMerkatu ikerketa eta kontsumitzailearen portaera\nAlemaneko B1 mailako akreditazioa\nFrantseseko B1 mailako akreditazioa\nTxinerako B1 mailako akreditazioa\nEkonomia digitala eta negozio digitalak\n4.0 Industria - In Company\nMarketin Digitala I\nMarketin Digitala II\nMarketin Digitala III\nBig Data eta Business Intelligence I\nBig Data eta Business Intelligence II\nOrientazio pertsonala, lidergoa eta gizarte konpromisoa\nPertsona ardatz duten esperientzien diseinua\nBerrikuntza eta Ekosistemak\nNorberaren eta negozioaren markaren kudeaketa\nJoera berriak, sektore sortuberriak eta aukeren identifikazioa\nProiektua I: Negozio eredu iraunkorrak sortzea\nNazioarteko Programak trukaketako seihileko bat ikasteko aukera ematen du 4. mailan. Esperientzia honek aukera ematen du atzerriko herrialde batean bizitzeko eta prestatzeko, kultura berriak ezagutzeko, hizkuntzak hobetzeko eta ingurune berrietara egokitzenikasteko.\nDeusto Business School-ek trukaketa-hitzarmenak ditu mundu osoko 30en bat herrialdetako 80 unibertsitaterekin baino gehiagorekin.\nKedge Business School-ekin sinatutako hitzarmenari esker, Graduko azken hiru seihilekoak unibertsitate frantses horretan egin ahal izango dituzu eta, horrela, nazioarteko titulazio bikoitza lortu (plaza mugatuak, irizpide akademikoen arabera esleituak).\nDefinitu zure profil profesionala\nEnpresaren kudeaketa bideratuko duzu bezeroak eta beste interes-talde batzuk asebetetzera, haien beharrak identifikatuz, kalitateko produktu eta zerbitzuen bidez balioa sustatuz eta truke-harreman eraginkorrak garatuz.\nEnpresa-proiektuen egoera ekonomiko-finantzarioaren bilakaera diagnostikatzen, planifikatzen eta kontabilizatzen ikasiko duzu, eta inbertsio- eta finantziazio-erabakiak optimizatzen.\nTokiko ingurune ekonomikoaren eta ingurune globalaren errealitatea interpretatuko duzu, horren aukerak aprobetxatu eta arriskuei aurre egiteko eta bere jarduera nazioarteko testuinguruan garatzeko.\nGraduaren amaieran Gradu Amaierako Proiektu bat egingo da eta, horri esker, ikasi duzun guztia zure aukerako proiektu batean bildu ahal izango duzu, aldi berean garatzen dituzularik ahozko eta idatzizko komunikazioa, pentsamendu sistemikoa edo lorpenerako orientazioa.\n3. mailako bigarren seihilekoan egiten da, ahal dela taldean eta tutore batek gainbegiratuta. Modalitate hauek dituzu aukeran:\nGure proiektua 3 hitzetan laburbiltzen da: talde-lana, plangintza eta iraunkortasuna. Gainera, enpresa batekin lan egiteko aukera izan dugu.\nEAZko GraduaGradu amaierako proiektua, Indaux Taldearekin lankidetzan\nEAZ Gradu elebiduna\nEAZ Gradu elebiduna (ingelesa / gaztelania) aukeran: Ingelesez egin ahal izango duzu ECTSen % 60 arte. ECTS kredituen gutxienez % 40 ingelesez egiten baduzu, Deustuko Unibertsitateak hizkuntza horretan egin duzun hizkuntza-ibilbidea ziurtatuko du.\nEAZ Gradu elebiduna (euskara / gaztelania) aukeran: Ikasketa-planeko kredituen gutxienez % 40 euskaraz egiten baduzu eta C1 maila duzula akreditatzen baduzu, hizkuntza horretan egin duzun ibilbidea ziurtatuko du Deustuko Unibertsitateak.\nEAZ Gradu hirueleduna (ingelesa / euskara / gaztelania)\nHirueletasunaren bi modalitate daude:\nIngelesa (+% 40) / Euskara (+% 25) / Gaztelania: ECTS kredituen gutxienez % 40 ingelesez eta gutxienez % 25 euskaraz egin eta euskarako C1 maila duzula akreditatzen baduzu, hizkuntza horietan egin duzun ibilbidea ziurtatuko du Deustuko Unibertsitateak.\nEuskara (+% 40) / Ingelesa (+% 25) / Gaztelania: ECTS kredituen gutxienez % 40 euskaraz eta gutxienez % 25 ingelesez egin eta euskarako C1 maila duzula akreditatzen baduzu, hizkuntza horietan egin duzun ibilbidea ziurtatuko du Deustuko Unibertsitateak.\nLehen mailan sartzeko: Programa konbinatuetako (Gradua + Titulu Propioa) lehen mailan sartzeko eskatzen da B2 mailaren baliokidea. Titulu ofizial baten bidez eta/edo sarbide-probetan egindako ingelesezko testaren bidez egiazta daiteke.\nEAZ Graduko konpetentzia orokorrak eta zehatzak


Goresmenak eta mila esker, Claude!\nAzaroa lanez lepo bete zaigunean jaso dugu gonbidapena. Claude Iruretagoiena dantza-maisu, jostun, eta lagunari Eusko Ikaskuntzaren Jean Mixel Larrasket saria ematekoak direla azaroaren 26an Baionan, eta ia ekitaldira dantzara joanen ote garen. Baiezkoa baizik ezin izan dugu eman. Laguntza handi...\nOñatin, Iurretan, Otxandion... dantzatzeko aukera izan dugu urte korapilatsu honetan eta emanaldi horietan bi aldiz arnastu ahal izan dugu: Dantzatzeko aukera eskaini baitigute batetik eta bestetik, lagunekin partekatu ditugulako emanaldi horiek. Zorretan geunden beraz, eta zorrak kitatzen hasi ga...\nAspaldiko partez, Maulen!\nAipatu genuen aurrekoan . Taldeko egungo dantzari beteranoenek ere ez zuten gogoan Zuberoan dantzatu izana eta horregatik, berezia izan da urriaren 10ean Maulen izan dugun emanaldia. Eta ez horregatik bakarrik! Batetik, maskak jantzi behar izan gabe dantzatzerik izan dugun lehen emanaldia izan da ...\nEgoera poliki-poliki hobera doala dirudien arren, aurten ere, Sanfermin Aldapakoaren ezpata-dantza ezin izan dugu egin bere ohiko egun, ordutegi eta testuinguruan. Behin aldatzen hasita, Altzuzara joan gara Jorge Oteizaren museora. Oteizak 'Ez Dok Amairu' erranaldia baliatu zuen malefizioari aurre egiteko. Gure hamairugarren ezpata-dantza euriak goitik behera blaitu digu, orain arte inoiz gertatu ez bezala. Guk ere aurre egin nahi izan diogu malefizio horri, beraz, Jorge Oteizaren etxean, dantzan!\nEz Donk Amairu! Badonk hamairu!!\nDantzari eta txistulari hauek eman dute 2021eko Sanfermin Aldapakoaren ezpata-dantza:\nAritz Ibañez, Leire Leza, Irantzu Irigoien, Ainara Ranera, Oier Santamaria, Eduren Turrillas, Julen Fagoaga, Joseba Lorenzo, Eder Garzia, Martxelo Sotes, Idoia Egozkue, Itziar Gonzalez, Mikel Garzia, Ainhoa Urmeneta, Pablo Epalza, Irati Sorbet, Haizea Ruiz, Itzaso Martinez, Jone Torres, Maria Izal, Maialen Ziaurriz, Saioa Seminario, Igor Santamaria, Aitor Puig, Auritz Garzia, Ioseba morales, Oier Santamaria, Osel Molinet, Jon Benito, Mikel Tristan, Akier Akerreta, Hasier Moreno, Maialen Etaio, Akier Perkaz, Iñigo Garzia, Bittori Elizalde, Aitor Huarte, Ainara Ibañez, Veronica Ferreira, Ibai Indart, Enneko Ganboa eta Beñat Lopez.\nOteiza Museoko langileei gure eskerrik beroenak!\nBideoa: Ikus Arte. Edizioa: Santi Legaristi. Kamerak: Santi Legaristi, Joaquin Ahechu. San Fermin Aldapakoa, 2021-09-26.\nHurrengo 10 elementuak » 1 2 3 4 5 6 7 ... 33